Publication: Magyar Közlöny
Issue: MK-1999-50 (Year: 1999, Number: 50)
Era: 1990-2004
Section: ki kell javítani. Az írásbeli vizsga lebonyolítására — beleértve a jogorvoslati rendet is — az érettségi vizsgaszabályzatról szóló 100/1997. (VI. 13.) Korm. rendeletben foglaltakat kell alkalmazni. E bekezdés alkalmazásában a jelentkezők magas számának az tekinthető, ha az előző három
Paragraph Index: 325

(1) Az általános felvételi eljárás egy fordulóból áll. Az eljárásban résztvevő — a (2) bekezdésben meghatározott kivétellel — több, legfeljebb azonban három jelentkezési lapot állíthat ki. A jelentkezési lapokon egy-egy iskola tüntethető fel. Az iskolánál több tagozat, emelt szintű oktatás, szakképzés is megjelölhető. Az iskola a tanuló által kiállított jelentkezési lapokat 2000. március 1-jéig továbbítja a megjelölt iskoláknak. A tanuló a jelentkezési lapok számától függetlenül külön adatlapon (a továbbiakban: tanulói adatlap) feltünteti, hogy hány jelentkezési lapot állított ki, több jelentkezési lap esetén feltünteti továbbá a felvételi kérelmek rangsorát. A rangsorban előrébb álló felvételi kérelem elfogadása esetén a rangsorban hátrább lévő felvételi kérelmet semmisnek kell tekinteni. A tanulói adatlapokat az iskola 2000. március 1-jéig továbbítja az Országos Közoktatási Értékelési és Vizsgaközponthoz. A jelentkezési lapon és a tanulói adatlapon fel kell tüntetni a tanuló nevét, anyja nevét, születésének idejét és a diákigazolványának számát (a továbbiakban: tanulói azonosító adatok).

Source: https://magyarkozlony.hu/hivatalos-lapok/1181aa4436ce08fd8dbab2619feffd6e98727be5/dokumentumok/e7305a8282292826e5b7597f98a5d99039ecfbff/letoltes